钦定古今图书集成/理学汇编/学行典/第247卷 > 冯章
## 钦定古今图书集成/理学汇编/学行典/第247卷 > 冯章

按《济南府志》：“冯章，禹城人。一日早起，会遗囊在地，守
候久之，卒无至者。携隙处发视，乃白金三百两，遂密
藏其金，仍候其处，果有号泣觅金者，章诘其金数，与
己所拾者无差，即取金与之。其人欲分与其半，章曰：
‘我与其有汝之半，孰若不与尔言，宁不尽为我有耶’？
其人感谢而去。咸高其义云。”